cyanic-selkie/wikianc huggingface dataset:
Lockheed F-104 Starfighter
Si bien o suyo tiempo con a USAF estió breu, o Starfighter trobó un exito muito mas duradero con atras nacions d'a OTAN y aliatas. En octubre de 1958, Alemanya Occidental seleccionó o F-104 como que o suyo prencipal avión de combate. Luego siguió Canadá, de conchunta con os Países Baixos, Belchica, Chapón y Italia. As nacions europeas formoron un consorcio de construcción que estió o programa de fabricación internacional mas gran d'a historia dica ixe inte, encara que l'exito d'exportación d'o Starfighter se veyió empavonau en 1975 por o escubrimiento d'os pagamientos de sobornos feitos por Lockheed a muitas figuras militars y politicas extrancheras pa asegurar contractos de compra. O Starfighter finalment voló con quince fuerzas aerias, pero o suyo pobre historial de seguranza, especialment en o servicio d'a Luftwaffe, le trayió criticas substancials. Os alemans perdioron 292 de 916 avions y 116 pilotos entre 1961 y 1989, a suya alta taxa d'accidents le valió a embotada de "o fabricant de viudas" d'o publico alemán. A versión de producción final, o F- 104S, estió un interceptor pa tot clima construiu por Aeritalia pa la Fuerza Aeria Italiana. Se retiró d'o servicio activo en 1994, encara que cuantos F-104 remaneixen en operación civil con Starfighters Inc., con seu en Florida.
O Starfighter presentaba un disenyo radical, con alas delgadas y rechonchas unidas mas dezaga en o fuselache que a mayoría d'os avions contemporanios. L'ala proporcionó un excelent rendimiento supersonico y d'alta velocidat, a baixa altitut, pero tamién una pobra capacidat de chiro y altas velocidatz de aterrizache. Estió o primer avión de producción en aconseguir Mach 2 y o primer avión en aconseguir una altitut de 100.000 pietz dimpués de desapegar por os suyos propios meyos. O Starfighter establió récords mundials de velocidat, altitut y tiempo de puyada en 1958, convertindo-se en o primer avión en tener os tres simultaniament. Tamién estió o primer avión equipau con o canyón automatico Vulcan M61 y o misil Sidewinder AIM-9.
Cerro Moro
O cerro Moro ye un mont de 1.479 m d'altaria situau en o termin municipal d'Albarracín.
En a suya cima bi ha un vértiz cheodesico.
Ferrando II d'Aragón
Ferrando II d'Aragón y V de Castiella dito o Catolico (Sos d'o Rei Catolico, Zaragoza, 10 de marzo de 1452 - †Madrigalejo, Cáceres, 23 de chinero de 1516) estió rei d'Aragón entre 1479 y 1516.
Ferrando yera fillo de Chuan II, rei d'Aragón, y d'a suya segunda muller, Chuana Henríquez. Yera asinas chermanastro d'o prencipe Carlos de Viana y d'Alionor de Foix, fillos de Blanca, reina de Navarra, a primera muller de Chuan II. Reconoixito como hereu d'a Corona d'Aragón en 1462, dimpués d'a muerte d'o suyo chermanastro Carlos en 1461.
Ye en o reinau de Ferrando II cuan se produce l'abandono de l'aragonés como idioma escrito oficial a favor d'o castellano.
Falco eleonorae
Falco eleonorae (Gene, 1839) conoixiu comunment como falcón d'Alionor u falcón marín ye una especie de falcón distribuita por ciertas costas y islas d'a mar Mediterrania, Marruecos y Canarias que hiberna en Madagascar. Prene o suyo nombre en honor a Alionor d'Arborea, chueza d'Arborea que en zaguerías d'o sieglo XIV establió una lechislación de protección d'as aus rapinyaderas, a primera conoixida.
Habitat y distribución
Cría en cinglos d'a marguin d'a mar de muitas costas y islas d'a Mediterrania: en Turquía, Grecia, Dalmacia, Cerdenya, Sicilia, atras parz d'Italia, Túniz, Alcheria y Marruecos. Tamién se troba en a costa atlantica de Marruecos y en as Islas Canarias. Se troba en as Islas Columbretes y en as Islas Balears; en a isla de Sa Dragonera ye a colonia de cría mes gran d'esta especie d'a Mediterrania occidental. Hiberna en Madagascar y en a suya rota migratoria pasa por a mar Roya.
Rechistro fósil
Ya se troba fósil en chacimientos d'edat Günz-Mindel (biozona MNQ 21 adintro d'o Pleistoceno meyo en Francia y Italia; en o Pleistoceno superior se troba en chacimientos de Francia, Italia, Grecia, Península Iberica, Mallorca, Ibiza, Creta y Tylos. A solo chacimiento fósil d'os Pireneus a on se troba ye o de Izturitze, (Pireneus Atlanticos) d'edat Würm IV.
Alimentación
S'alimenta d'insectos y de muixons chicoz que ensopinan en l'aire.
Reproducción
Ye tardano criando en relación a totas as aus rapinyaderas y la mes gran part d'as aus europeas, y la fa coincidir con o paso d'as chicotas aus migraderas en agüerro por as costas mediterranias.
Edie McClurg
Edie McClurg (naixida de Kansas City (Missouri) o 23 de chulio de 1951, ye una actriz estausunidense.
Gaifas
Gaifas ye un mont de 1.328 m d'altaria situau en o termin municipal de La Puebla de Valverde.
En a suya cima bi ha un vértiz cheodesico.
Primo
thumb|right|250px|«As dos primas», olio sobre lienzo d'Antoine Watteau, [[1717 u 1718.]] O primo (d'o latín <(CONSOBRINUS) PRIMUS, «parient de grau primero» ), en femenín prima, ye o fillo u filla d'una tía u tío d'una persona, ixo ye, que de vez ye o sobrino (u sobrina) d'o suyo propio pai u mai.
En aragonés, a relación de primos se puet introducir con as preposicions «de» y «con»: «Ni caso que ixe patantán ye primo de Chuanico», «Somos primas con su muller».
Cantón de Salias de Salat
O cantón de Salias de Salat (en occitán canton de Salias de Salat, en francés canton de Salies-du-Salat) yera una división administrativa francesa situata en o departamento de l'Alta Garona, en a rechión d'Occitania.
Conchugación incoativa de verbos acabaus en -ir en aragonés
La conchugación incoativa de verbos acabaus en -ir en aragonés corresponde a verbos que derivan de verbos acabaus en -ĒSCERE que plegoron a prener infinitivos en -ĪRE, deixando la tercera conchugación latina como en las luengas galorromanicas y atras luengas romances extrapeninsulars. Por lo suyo orichen y evolución estos verbos corresponden a los de la segunda conchugación en francés.
Los verbos de la conchugación incoativa en -ir quedoron en la evolución suya como grupo especial de verbos irregulars adintro de la tercera conchugación aragonesa en -ir. Lo grupo irregular por incoativo adintro de la conchugación en -ir se caracteriza por tener una flexión verbal pareixida a la de la conchugación incoativa de verbos acabaus en -eixer, que partindo de lo mesmo orichen siguioron una evolución pareixida a la de las luengas iberorromanicas, quedando-se en la conchugación acabada en -ERE > -er.
Ya en la baixa Edat Meya las formas flexivas con infixo -eix- tenioron una evolución enta las formas -ec, -ez- comuns con lo castellano, y en las parlas altoaragonesas las formas orichinals d'acuerdo con la fonetica aragonesa son minoritarias y se troban sobre tot en aragonés oriental y centro-oriental. En la zona occidental en queda bel resto en ansotano.
Listas de verbos
Son verbos que tienen conchugación incoativa con afixo -eix- (u -ec-) en aragonés:
Present d'indicativo
Lo present d'indicativo ye, en la suya forma orichinal:
Present de subchuntivo
Lo present de subchuntivo ye, en la suya forma orichinal:
Castellserà
Mugas
Lo suyo termin muga con Agramunt.
Arronategi
Arronategi ye un barrio rural de Bermeu, (Bizcaya). Estió creyato en o anyo 1860 en achuntar-se-ie diversos caserios provenients d'os barrios d'Artika, Almika y Mañu situatos a l'este d'o tozal de Laubidieta (380 m.). Seguntes o censo de l'anyo 2009 teneba 18 habitants.
Caseríos
Os caseríos (Baserriak en basco) d'o barrio d'Arronategi son os siguients: Akulategi, Atxurra, Madariaga, Solazabaleta, Tximelane, Zumeldi, Erramontxune, Lokero, Etxebarri, Estratzaillune, Munepe, Mintegitxu, Urkamendi, Ariztitxu y Longane.
Caltheddu
Caltheddu (en sasarés, Castelsardo en italiano y oficialment, Casteddu Sardu en sardo) ye una comuna sarda en a provincia italiana de Sasser y rechión de Cerdenya, que feba parte de l'antigo reino de Cerdenya, con o nombre de Castiello Aragonés.
A suya población ye de 5.679 habitants (2006) en una superficie de 45,48 km², con una densidat de población de 124,90 hab/km².
Cheografía
D'o suyo termin municipal fan parte os lugars de Lu Bagnu, Multeddu, San Giovanni y Terra Bianca.
U
A U ye a vintidosena letra de l'alfabeto aragonés y a cinquena y zaguera vocal. Perteneixe tamién a l'alfabeto latino.
En os textos medievals en luengas romances d'a Peninsula Iberica no i heba diferenciación grafica entre a v y a u, y se feba servir una mesma grafía tanto si yera consonant como si yera vocal.
Diane Keaton
Diane Keaton, naixita de Los Angeles (California, Estaus Unius) o 5 de chinero de 1946, ye una destacata actriz, director cinematografico, guionista y productora cinematografica estausunidense, activa en o cine estausunidense dende zaguerías d'os anyos 1960 y con cuantos premios recibitos mientres a suya carrera cinematografica.
U
En aragonés
Representa en aragonés o fonema vocalico posterior (velar) d'apertura minima con as siguients realizacions :
Arana
Arana puet estar:
Diane Keaton
D'entre a suya filmografía, se puet destacar as suyas interpretacions en bellas cintas como The Godfather Part II (1974, Francis Ford Coppola), Annie Hall (1977, Woody Allen), Looking for Mr. Goodbar (1977, Richard Brooks), Manhattan (1979, Woody Allen), Reds (1981, Warren Beatty), Shoot the Moon (1982, Alan Parker), Mrs. Soffel (1984, Gillian Armstrong), Baby Boom (1987, Charles Shyer), Manhattan Murder Mystery (1993, Woody Allen), The First Wives Club (1996, Hugh Wilson), Marvin's Room (1996, Jerry Zaks), Something's Gotta Give (2003, Nancy Meyers), u The Family Stone (2005, Thomas Bezucha).
Premios
L'actriz Diane Keaton recibió un premio Oscar a la Millor Actriz en 1976 por a suya interpretación de Annie Hall en a cinta Annie Hall, dirichita por Woody Allen.
Wunsiedel
Alcaldes
Lista d'alcaldes democraticos dende 1945:
T
A T (te) ye a vintiunena letra de l'alfabeto aragonés y decisetena consonant. Perteneixe a l'alfabeto latino.
Historia
A letra Taw yera a zaguera de l'alfabeto semitico occidental y de l'alfabeto hebreu. A valua d'o semitico Taw, de l'alfabeto griego Tαυ (Tau), de l'alfabeto italico antigo y latino T ha permaneixiu constant como en toz os casos. Tamién ha manteniu a forma basica en quasi toz estos alfabetos.
En aragonés
O grafema <t> representa o fonema dental oclusivo xordo /t/ en todas as suyas realizacions: taixugo ([taj'ʃuɣo]), meter ([me'teɾ]), etnografía ([etnoɣra'fia]), tronada ([tɾo'naða]), forato ([fo'ɾato]), coseta ([ko'seta]), ferfet ([feɾ'fet]).
Aragonés oriental
L'aragonés oriental son as variedaz d'aragonés que se charran en Ribagorza, a Fueva y Val de Chistau. En un sentiu amplo (y sin parar cuenta en a propuesta de clasificación d'as parlas altoaragonesas en cuatre brancas), l'aragonés oriental tamién comprendería l'aragonés central d'a cuenca de Cinca y l'aragonés meridional d'o Semontano de Balbastro.
T
En aragonés
En posición final dezaga de vocal puet realizar-se como ([t] ~ [ð] ~ [ɾ] ~ [Ø]), escribindo-se en toz os casos:
Aragonés oriental
Fonetica
Sonorización d'as xordas intervocalicas latinas en a mes gran part d'os casos: Melico, Caxico y Forato tienen xorda en lugars y comarcas mas meridionals de l'Alto Aragón, asinas que pareixe que a sonorización encomenzó de forma independient que en aragonés meridional y occidental. O fenomeno encomenzó ya en o sieglo X, como demuestra o texto latino arromanzau de "As decimas de Castillón". A toponimia contrimuestra que fa uns sieglos o sector oriental no sonorizaba tanto, porque mos trobamos forato en a toponimia d'A Fueva.
T
En aragonés
Tamién s'escribe <t> en posición final de parola en:
Aragonés oriental
Fonetica
Bi ha mes casos que en atras variedaz d'aragonés d'evolución d'o grupos latíns -TY, -CE, -CI, -DE en posición final ta -u como en catalán, en especial a vocalización en -u d'este zaguero:.
Conclusions
Se conservan bien as caracteristicas que son comuns en catalán y aragonés.
Divisions
Nota: Foncense, Estadillano, Grausino, Campés, ecetra..son parlas locals; Fovano, Baixorribagorzano, Benasqués, Chistabín, ecetra...son parlas de comarca, (u una val en concreta).
Nostoc
Nostoc ye un chenero de cianobacterias que forma colonias composatas por filamentos de celulas en una matriz chelatinosa. Se troba en gran variedat de medios, tanto dulceaqüicolas como terrestres, estando una d'as pocas cianobacterias observables a simple vista en as tierras con matical mediterranio, sobre tot en a santmiguelada quan bi ha prou humidat. Incluye especies comestibles que se consumen en Asia y Sudamerica.
Especies
240px|thumb|right|Aspecto macroscopico d'as colonias de [[Nostoc commune.]] Especies incluitas en o chenero Nostoc son:
Cerro Pozuelo
O cerro Pozuelo ye un mont de 1.295 m d'altaria situau en o termin municipal de Tronchón.
En a suya cima bi ha un vértiz cheodesico.
Teresa Perales
Teresa Perales Fernández (Zaragoza, Aragón, 29 d'aviento de 1975) ye una nadadora paralimpica aragonesa ganadora de vintisiet medallas en os Chuegos Paralimpicos, politica (ex-deputada d'as Corz d'Aragón) y escritora. . Entre atros premios cal destacar que en 2009, fue condecorata por os reis d'Espanya con a Reyal Orden d'o Merito Esportivo en a suya categoría de medalla d'oro, y en l'anyo 2021 se li atorga o Premio Princesa d'Asturias d'os Esportes por o suyo excepcional palmarés esportivo y a o suyo profundo, activo y valient compromiso social y por o que tamién se reconoixe o esfuerzo y a capacidat de superación de tot un colectivo.
Trachectoria esportiva
Naixió de Zaragoza o 29 d'aviento de 1975. A suya paraplexia no l'ha privau de desembolicar una brilantisma carrera esportiva. Con 19 anyos, Teresa perdió a movilidat dende a cintura enta abaixo, por causa d'una neuropatía. Dimpués de bells meses, Teresa aprendió a nadar y en cosa d'un anyo empecipió a competir. Prencipió a destacar en 1998 quan, en os Campionatos d'o Mundo de Nueva Zelanda, se fació con o bronze en 50 metros libres. A l'atro anyo ya aconsiguió quantas medallas en os Campionatos Europeus: medalla de bronze en 50 y 100 libres, y en 50 estilo paixarela; y medalla d'archent en 200 libres, 4x50 libres y 4x50 estilos. La suya consagración arriba en l'anyo 2000, quan acude ta os Chuegos Paralimpicos de Sydney. Astí aconsigue quatro medallas de bronze -100 y 200 libres, 50 espalda y 50 libres- y l'archent en 50 metros paixarela.
Atenas 2004
En os Chuegos Paralimpicos d'Atenas 2004, Teresa Perales fació l'actuación mas destacada dica alavez. I aconsiguió tres medallas de bronze -100 braza, 50 espalda y 50 libre-, l'archent en 4x50 relevos, y os oros en 50 metros paixarela y 100 metros libres.
O periodo 2004-2008
Dos anyadas mas tardi, en o Campionato d'o Mundo celebrau en Sudafrica, se fació con o bronze en 50 metros libres y espalda, y con l'archent en 50 metros paixarela.
En noviembre de 2007, en o Campionato Britanico de Natación en Piscina Curta, Teresa batió os records d'o mundo de 100 y 200 metros libres de natación adaptada, y asinas conquirió dos nuevos oros a os que habría que sumar atros dos que en ganó a l'atro'l día en as prebas de 50 metros paixarela y 50 metros libres.
Entre os días 28 y 30 de marzo de 2008, Teresa aconsiguió tres medallas d'oro en tres prebas disputadas en o French Swimming Championships, Open Internacional de natación celebrau en a ciudat francesa de Nancy.
Pekín 2008
En os Chuegos Paralimpicos de Pekín 2008 estió a on a nadadora aragonesa se coronó como una d'as prencipals figuras d'a cita olimpica con tres medallas d'oro (en 50, 100 y 200 metros libres), una d'archent (en os 50 espalda) y una de bronze (en 100 braza) y antiparte, dos récords mundials.
Ixas 5 medallas fuoron una gran fita en a historia d'o esporte aragonés. Con ellas, Teresa Perales se tornaba en a esportista espanyola con mas medallas en os Chuegos Olimpicos.
O 17 de septiembre de 2008, Teresa fue esleyida, por votación d'os esportistas paralimpicos, miembro d'o Consello d'Esportistas d'o Comité Paralimpico Internaciona.
Londres 2012
O 29 d'agosto, estió a portiadora d'a bandera d'a delegación espanyola en a ceremonia d'inauguración d'os Chuegos Paralimpicos de Londres 2012.
Trachectoria politica
Teresa Perales fa parte d'o Partido Aragonés y estió deputada en as Corz d'Aragón por a circumscripción de Zaragoza dimpués d'as eleccions de 2003, en as eleccions a Corz d'Aragón de 2003. En 2006 asumió a Dirección Cheneral d'Atención a la Dependencia y en noviembre de 2007 estió a cabeza de lista d'o Partido Aragonés (PAR) ta las ''eleccions chenerals de 2008 por Zaragoza.
En chunio de 2008 fue esleida presidenta d'o Rolde Choben (a chovenalla d'o Partido Aragonés).
Vida social
En 2007, publicó o libro autobiográfico: Mi vida sobre ruedas.
Por dos anyadas, fue profesora en a Universidat de Zaragoza impartindo l'asignatura de libre elección Fisioterapia en o esporte paralimpico.
Distincions individuals
O 4 d'octubre de 2008, o pleno d'o Concello de Zaragoza li atorgó o titol de Filla predilecta de Zaragoza.
A l'atro'l día y coincidiendo con o 200 aniversario d'os Setios de Zaragoza, Teresa y atras aragonesas recullioron a medalla d'Homenache a las Heroinas de mans de l'alcalde d'a ciudat, Juan Alberto Belloch.
En l'anyo 2021 se li atorga o Premio Princesa d'Asturias d'os Esportes por o suyos excepcional palmarés esportivo y a o suyo profundo, activo y valient compromiso social y se reconoixe o esfuerzo y a capacidat de superación de tot un colectivo.
Decio
Trachán Decio (en latín GAIUS MESSIUS QUINTUS DECIUS AUGUSTUS ) estió emperador de l'Imperio Romano dende l'anyo 249 dica l'anyo 251. Ye naixito arredol de l'anyo 201 de Budalia (actual Martinci amán de Sremska Mitravica en Voivodina) y morió en chunio de l'anyo 251 en a Batalla d'Abrittus contra os godos amán de l'actual Razgrad (Bulgaria).
Fue nombrau emperador por os soldaus dimpués d'esclafar a revuelta de Pacatián en Panonia y Moesia quan encara yera emperador Filipo d'Arabe. Marchó con as suyas tropas ta Italia y venció a Filipo en una batalla amán de Verona a on morió. Dimpués d'a muerte de Filipo, Decio fue reconoixiu emperador por o Senau.
Estió un emperador que confiaba muito en a valgua d'a relichión romana y imposó que toz os ciudadans romanos fesen sacrificios a los dioses romanos independientment d'a suya relichión. Os cristianos se negaban a fer-lo y fuoron perseguius.
Mientres o mandato de Decio un grupo de godos mandaus por o rei Cniva trescruzoron o Danubio entrando en Moesia y Tracia pa saqueyar-las. Decio marchó a escape contra os godos con l'exercito y los atacó mientres asitiaban Nicopoli. Os godos reaccionoron adrezando-se enta o sud, con territorios montanyosos (os Monts Balcans), y atacoron con exito Filipopoli (Plovdin). Decio querió ensopinar a los godos quan yeran de camín ta casa con o suyo botín pero lo derrotoron en a Batalla d'Abrittus, a on morió.
Jorge Ibor y Casamayor
Jorge Ibor y Casamayor (Zaragoza, 22 d'abril de 1755 - Zaragoza, 15 de noviembre de 1808) mas conoixito como Tío Jorge, naixito de Zaragoza, estió un labrador d'o barrio zaragozano d'o Rabal y un d'os heroicos esfensors d'a ciudat en o Primer Setio de Zaragoza, escayecito mientres a Guerra d'o Francés. Yera conoixito en o barrio con a embotada de "cuellocorto", ya que teneba la capeza una mica gran y yera cerenyo y d'altaria meyana.
Estió un d'os mas activos en o devantamiento popular contra as tropas de Joachim Murat, estando amás capitoste d'os ciudadans que fuoron a demandar armas a Jorge Juan Guillelmi y lo detenioron. Ya en as vispras d'os devantamientos d'a ciudat heba formato una companyía de labradors y escopetaires en o Rabal chunto a los suyos fillos Pablo y Juan y Mariano Lucas Aced "Tío Lucas" que yera amigo d'él.
Chunto con a suya companyía y os chirmans Manuel Cerezo y Mariano Cerezo facioron que Palafox fuese nombrato lo maximo reponsable d'a ciudat, asinas que participó con iste en os combates d'Alagón, Epila y Casablanca. Por l'aduya en os setios, Palafox lo nombró capitán y poco dimpués tenient cheneral.
Morió por la epidemia de tifus que bi habió en a ciudat o día 15 de noviembre de 1808 y que fació que a la fin a ciudat hese de reblar. L'apedecoron en o pantión d'a casa d'os marqueses de Lazán por orden d'o cheneral Palafox.
En o 100eno cabo d'anyo d'a suya muerte a ciudat le adedicó una placa en a casa a on que naixió en o Rabal que diz:
E cincuanta anyadas dimpués o concello le dió lo nombre de Parque d'o Tío Jorge a lo parque que se troba a lo norte d'o Rabal como homenache a Jorge Ibor.
Grand Theft Auto 64
Grand Theft Auto 64 (conoixito a sobén y simplament como GTA 64) fue un prochecto cancelato de videochuego en 2D d'o chenero d'acción y aventura d'a serie Grand Theft Auto. A prochecto fue desarrollato por Rockstar Games y DMA Design ta plataforma Nintendo 64 en l'anyo 1999.
Pico de l'Aguila (Arguis)
O pico de l'Aguila (en castellano pico del Águila) ye un pico prepirenenco de 1.619 metros d'altaria situau en a muga entre os municipios d'Arguis y Nueno. Se troba en l'extremo sud d'a sierra de l'Aguila.
The Godfather
The Godfather (O padrino en aragonés) puet estar:
Gabriel Simón
Gabriel Simón, naixito d'Archentina o 24 d'octubre de 1974, ye un atleta archentino retirau d'a practica esportiva d'elite que yera especializau en pruebas de velocidat. Consiguió ser campión d'o suyo país seis vegatas en 100 metros lisos (1995, 1998, 1999, 2000, 2001 y 2002). Entre as suya partecipacions internacionals cal destacar es a suya partecipación en os Chuegos Olimpicos en a edición de 2000 celebraus en Atlanta, os Campionatos Mundials de 1997 celebrau en Sevilla y 1999 celebrau en Atenas, y una medalla d'archent en o Campionato Sudamericano d'Atletismo en a suya edición de 1999 celebraus en Bogotá.
En l'actualidat (2020) encara tién o record d'Archentina de 100 metros lisos con una marca de 10,23 segundos, igualando la anterior marca de Carlos Gats.
Grand Theft Auto: Episodes from Liberty City
Grand Theft Auto: Episodes from Liberty City (conoixito a sobén y simplament como GTA: EfLC) ye una dilochía videochuegos en 3D d'o chenero d'acción y aventura d'a serie Grand Theft Auto, que asociato con o videochuego Grand Theft Auto IV; publicata por Rockstar Games.
Chuegos :
2012
Atros países
right|thumb|250px|L'actriz [[Celeste Holm, qui morió o 15 de chulio de 2012.]]
Caixero
thumb|250px|Caixera d'un supermercau O caixero (u caixera si ye muller) en un establimiento comercial ye una persona responsable de sumar a cantidat debida por una crompa, cargar a o consumidor ixa cantidat y dimpués, recullir o pago por as mercaderías u servicios proporcionaus.
Atras funcions que reyalizan os caixers son as d'entregar cupons comercials u escambiar os que reciben por regalos u descuentos, remeter mercadería en as estanterías y etiquetar-las, mas que mas, en os momentos de menor treballo, asegurar-se d'os pres de qualques mercaderías en rebaixa u promoción y fer o recuento de caixa en rematar o suyo turno.
D'una forma u atra, os caixers han existiu mientres mils d'anyos. En l'actualidat, o termin caixera sirve pa designar quasi exclusivament a las emplegadas d'establimientos d'autoservicio, más que más, d'alimentación (supermercaus y hipermercaus). En atra mena de comercios, son por lo cheneral, os propios dependients os que fan ista función.
Os cajeros corren o risque de lesions repetidas de tensión debiu a os movimientos constantement repetius que amenistan pa fer o treballo, tal como información que fican sobre un teclau numerico u pasar o codigo de barras d'os productos sobre o escáner.
Un significau menos actual d'o termin se refería a o emplegau d'un negocio responsable de recibir y desembolsar os diners. En un negocio diferent a la venda a o por menor, ista yera una posición de responsabilidat significativa. Con una proporción siempre en augmento de transaccions reyalizadas emplegando substitutivos d'os diners en efectivo (tals como cheques, tarchetas de credito, tarchetas de debito, etc.), a cantidat d'efectivo manullada por tals emplegaus ye cada vegada menor.
Solucions alternativas a o caixero
thumb|250px|[[Caixa rechistradora|Caixa d'autoservicio]] As cadenas d'establimientos minoristas son desembolicando metodolochías pa reducir o treballo de caixera, una actividat repetitiva y cansa que da poca valura adhibida a o negocio. En bells establimientos d'Alcampo, por eixemplo, s'ha ficau a crompa sin caixera. Se tracta d'a instalación de caixas d'autoservicio en as que o consumidor puet escanear os suyos productos, embolicar-los y pagar-los tanto a traviés de tarcheta como en efectivo.
Atras cadenas -como Wal-Mart- son empentando o desembolique d'as etiquetas de radiofrecuencia (RFID) que se ficarán en os envases d'os productos y quala información se leyerá pasando o carro baixo una antena y sin que s'ameniste a intervención de garra persona.
Basquismos en aragonés
Os basquismos en aragonés son palabras que s'han introdueito en diferents tiempos en o lexico aragonés, belunas en o latín local dende a fase protobasca representada por l'aquitano prerromán, belunas en o romanz navarro-aragonés en tiempos medievals y belatras en tiempos recients y comuns con os atros idiomas romances vecins. A influencia basco-aquitana no se manifiesta només que en o lexico, tamién en a fonetica y sintaxi.
No todas as palabras comuns entre o basco y as luengas romances pirenencas son basquismos u palabras orichinalment bascas, en bel caso pueden estar palabras indoeuropeas antigas (sorotaptico, celtas u latinas que ha asimilau o basco y as luengas vecinas). Os basquismos en l'aragonés dan preciosas informacions sobre a historia lingüistica d'Aragón y desfan as tesis de filologos que afirman que l'aragonés no se charró en Val d'Ebro, por presentar-se estos basquismos en o castellano d'Aragón en puestos tan a lo sud como o Mayestrato u la comarca de Xiloca con a sola explicación que yeran usuals en l'idioma navarro-aragonés d'os altoaragoneses y navarros que participioron en a repoblación dimpués d'a reconquiesta.
Fonetica
Bi ha palabras d'orichen latín pero que presentan caracters foneticos propios d'o basco pero tamién bi ha una probable influencia fonetica basca que feba part d'o substrato prerromán de l'Alto Aragón y Navarra y que condicionó bella lei fonetica dende o latín ta lo romance navarro-aragonés.
Os basquismos en aragonés tienen una fonetica que da información sobre os cambios foneticos que se producioron dende o latín ta l'aragonés. D'esta traza as palabras marguin y marguinazo son d'orichen latín pero han arribau en l'aragonés dende o basco (ye dicir que os pueblos basco-aquitanos de l'Alto Aragón asimiloron o latinismo marginem y una vegada arromanzaus conservoron una variant d'este latinismo). Si a palabra marguinem hese arribau por vía patrimonial habría esdeveniu marchen pareixiu a atras luengas vicinas, y no marguin conservando a pronunciación d'a G latina.
Tradicionalment s'ha considerau que a tendencia a sonorizar as oclusivas xordas intervocalicas latinas en Europa Occidental ye un efecto d'o substrato celta y que en a suya conservación u resistencia a sonorizar bi ha una explicación a partir d'atros substratos, que en o caso de l'aragonés y gascón serían de tipo basco-aquitano. Manimenos Francisco Villar y atros autors cuestionan esta hipotesi de l'orichen celta d'a sonorización en a peninsula iberica a la luz d'as actuals conoixencias d'o celtibero, o cualo replantearía a cuestión d'a presulta influencia basco-aquitana en a tendencia a la suya conservación en aragonés y gascón.
A tendencia sonorización dezaga de liquida de l'aragonés central tamién s'ha quiesto relacionar con o substrato basco porque la observamos en os latinismos presents en basco como abendu (cognato de l'aragonés aviento).
Lexico
Basquismos probables en aragonés son:
Ciutadilla
Ciutadilla ye un municipio catalán situato en la provincia de Leida y en la comarca d'Urchel. La suya población ye de 226 habitants (2008), en una superficie de 17 km² con una densidat de población de 13,29 hab/km².
Mugas
Lo suyo termin muga con Nalec a l'ueste, con Verdú a lo norte, con Guimerà a l'ueste y con Vallbona de les Monges a lo sud.
Shelley Duvall
Shelley Alexis Duvall (naixita de Houston (Texas) o 7 de chulio de 1949, ye una actriz estausunidense de cine y televisión dende prencipios d'os anyos 1970 con quantos premios recibitos.
D'entre a suya filmografía, se puet destacar as cintas Popeye, Nashville, Annie Hall, 3 Women, The Shining, y Time Bandits entre as suyas partecipacions en series televisivas Faerie Tale Theatre, Frasier, y L.A. Law.
Santo Domingo de Silos (Burgos)
Santo Domingo de Silos ye un municipio d'a comunidat autonoma castellanoleyonesa en a provincia de Burgos, situau en a comarca de Sierra de la Demanda y partiu chudicial de Salas de los Infantes.
A suya población ye de 311 habitants (2007) en una superficie de 78,91 km², con una densidat de población de 3,94 hab/km².
Cheografía
A localidat de Santo Domingo de Silos ye situada a 1.001 metros d'altaria sobre o livel d'a mar, a una distancia de 57 km d'a ciudat de Burgos, a capital d'a suya provincia.
D'o suyo termin municipal en fan parte os lugars de Peñacoba, Hortezuelos y Hinojar de Cervera.
V
A V (uve, ve u ve baixa) ye a vintitresena letra de l'alfabeto aragonés y deciueitena consonant. Perteneixe tamién a l'alfabeto latino.
En os textos medievals en luengas romances d'a Peninsula Iberica no i heba diferenciación grafica entre a v y a u, y se feba servir una mesma grafía tanto si yera consonant como si yera vocal.
En aragonés
En aragonés o grafema <b> representa o fonema fricativo bilabial sonoro, tanto en a suya realización oclusiva [b] como aproximant [β]. Seguntes as reglas ortograficas de l'Academia d'a Luenga Aragonesa se fa servir iste grafema en os siguients casos :
Caixero automatico
thumb|300px|Caixers automaticos Un caixero automatico ye una maquina expendedora emplegada pa quitar diners a traviés d'una tarcheta magnetica (por eixemplo una tarcheta de credito) y en bel caso tamién ye posible sin tarcheta y por meyo d'os datos d'acceso a la banca en linia, sin necesidat de personal d'o banco.
Gosan tener una chicota impresora matricial u termica pa imprentar os resguardos d'a operación y as libretas d'estalvios.
Una lista d'operacions posibles serían: L'uso d'o caixero automatico suposa un estalvio pa o banco, porque amenista menos personal pa atender a os clients y ofreixer os servicios basicos. Por iste motivo, muita chent veye abusivo que os bancos cobren una quota anyal por a tarcheta d'o caixero.
Alto del Pichón
L'alto del Pichón ye un mont de 1.295 m d'altaria situau en o termin municipal de Teruel.
Tagamanent
Tagamanent ye un municipio catalán situato en a comarca d'o Vallés Oriental y provincia de Barcelona.
Alto del Pichón
En a suya cima bi ha un vértiz cheodesico.
Tagamanent
A suya población ye de 306 habitants (2010), en una superficie de 43,80 km² con una densidat de población de 6,99 hab/km².
Cheografía
A localidat de Tagamanent se troba situata a 315 metros d'altaria sobre o livel d'a mar.
Clara Zetkin
Clara Zetkin (de soltera Clara Eissner), naixita de Königshain-Wiederau (Reino de Saxonia) o 5 de chulio de 1857 y muerta en Moscú (Rusia) o 20 de chunio de 1933, estió una teorica marxista y politica comunista.
Ye considerata una d'as prencipals figuras d'o comunismo d'o sieglo XIX y sieglo XX.
Cantón de Vilamur de Tarn
O cantón de Vilamur de Tarn (en occitán canton de Vilamur de Tarn, en francés canton de Villemur-sur-Tarn) ye una división administrativa francesa situata en o departamento de l'Alta Garona, en a rechión d'Occitania, districto de Tolosa.
A suya población ye de 45.179 habitants (2019) en una superficie de 99,37 km², con una densidat de población de 78,30 hab/km². En fan parte 19 comunas.
A capital d'o cantón ye a localidat de Vilamur de Tarn.
Ibón de Lapazuso
L'ibón de Lapazuso ye un ibón situau chunto a la punta Lapazuso (2.271 m) en l'Alto Galligo.
Toponimia
O toponimo Lapazuso deriva d'una zona a on se troban pastos de lapazo (Rumex crispus).
Encluye o sufixo -uso, present en a toponimia altoaragonesa y que representa un fenomeno de metafonía produciu por a vocal final atona -u (< -ŌSU), de manera que o resultau d'a vocal tonica procedent de "ō" que habría d'haber estau /o/, se zarró un grado dando /u/.
Agramunt
Agramunt ye un municipio catalán situato en la provincia de Leida y en la comarca d'Urchel. La suya población ye de 5.577 habitants (2008), en una superficie de 79,65 km² con una densidat de población de 70,02 hab/km².
Toponimia
Lo toponimo Agramont s'explica por lo latín ACREM MONTEM ("mont con muita pendient"), que explica toponimos pareixius en Albacet (Agramón, pedanía d'Hellín), en Zaragoza (Agramont), y en a part actualment francesa de l'antigo Reino de Navarra (Agramont).
Mugas
Lo suyo termin municipal muga con Puigverd d'Agramunt.
Nicho ecolochico
200px|thumb|right|Dos especies diferents de líquens, una de verde y un atra d'amariella con dos nichos ecolochicos diferents en una mesma [[penya sin variación en a composición d'a roca. Os dos nichos diferents son resultato d'as condicions d'exposición y d'humidat.]]
O nicho ecolochico ye o conchunto de circunstancias, relacions con l'ambient, conexions troficas y funcions ecolochicas que definen o paper que fa una especie d'un ecosistema.
O concepto de nicho ecolochico se diferencia d'o concepto d'Habitat, que ye on on vive u habita a especie.
Quan dos especies coinciden en un nicho ecolochico se lo reparten u una desplaza a l'atra. Ye o que s'ha desvenito con as especies introdueitas, que si sobreviven pueden desplazar a las especies afins. D'esta traza o cangrillo americano ha desplazato a lo cangrillo europeu, o visón americano a lo visón europeu, l'anatido Oxyura jamaicensis desplaza a Oxyura leucocéfala, y entre os peixes zamarucos Gambusia holbrooki desplaza a lo zamaruco autoctono Valencia hispanica.
D'igual traza quan una especie desapareixe en un ecosistema o suyo nicho ye ocupato por atra que n'eixampla o suyo.
Boalsert
Boalsert (en neerlandés Bolsward) ye un municipio neerlandés situato en a provincia de Frisia.
A suya población ye de 9.607 habitants (2009) en una superficie de 9,42 km², con una densidat de población de 1.055 hab/km².
O Porriño
O Porriño ye un municipio gallego situato en a comarca de Vigo y provincia de Pontebedra, estando situata amán de Vigo.
Cheografía
O Porriño ye situata a una distancia de 94 km de Santiago de Compostela, a capital de Galicia.
D'o suyo termin municipal fan parte as siguients parroquias:
Atios (Santa Eulalia), Cans (Santo Estevo), Chenlo (San Xoán), Mosende (San Xurxo), Pontellas (Santiago), O Porriño (Santa María), San Salvador de Budiño (San Salvador), Torneiros (San Salvador).
Economía
O Concello do Porriño ye un important nudo de comunicacions prencipalment por a suya situración a man de Vigo y Portugal, o que fa que tienga una important actividat economica con muita industria en suyos poligonos industrials. Cal destacar a pedrera situata en o suyo termin municipal d'a que se obtiene un peculiar granito de muita calidat anomenau granito rosa Porriño. center|250px|thumb|Mercado de 1970 disenyau por [[Xosé Bar Boo|Bar Boo.]] center|250px|thumb| Pedrera de [[granito Rosa Porriño.]]
Tío
thumb|right|250px|[[John F. Kennedy con toda la pantilla de sobrinos suyos, con os que yera su tío.]] O tío (femenino: tía; d'o latín tardano <THIUS ) ye o chermano (u a chermana) d'a mai u o pai d'un persona, pero tamién puet estar a parella u conchuche d'o tío u tía de sangre. Os fillos d'una tía u d'un tío son, pa la persona, sus primos y primas, y a persona ye sobrino/a de su tío u tía.
En un sentiu impropio, en as comunidatz chicotas de personas tamién puede emplegar-se ixe apelativo pa nombrar a qualsiquier persona de más edat y que sía conoixida por toz os interlocutors, anque denguno tienga relación de parentesco, por eixemplo un anciano conoixiu por toz en o lugar: O tío Chuaquín, A tía Benita.
En aragonés, a parabla «tío» u «tía» tamién puede expresar deferencia u respeto enta una persona más mayor u anciana, y a veces se mete adebant d'o nombre d'una persona como formula de respeto mesmo si no se tiene un parentesco: «Tío Antonio, vienga con yo», «Tía Pilar de (casa) l'Arriero, que en Gloria esté, yera ya mui mayor quan le pasó ixo».
Como os atros parentescos en aragonés s'intoducen por lo regular con os posesivos atonos d'una parabla: mi tío, su tía, sus tíos. Con os posesivos tonicos (tipicos de l'aragonés, por demás) tamién existen pero son muit excepcionals: o mío tío, a suya tía , etc. Si no ye o caso que se meta o posesivo dezaga: O tío mío, as tías vuestras, que alavetz sí ye más normal. Iste fenomeno gramatical que nomás afecta a os parentescos ye bien descrito en ansotano, en benasqués, en baixorribagorzano, en cheso y en as parlas de Sobrarbe.
Carcedo de Bureba
Carcedo de Bureba ye un municipio d'a comunidat autonoma castellanoleyonesa d'a provincia de Burgos, situau en a comarca de La Bureba y partiu chudicial de Briviesca.
A suya población ye de 40 habitants (2007) en una superficie de 42,66 km², con una densidat de población de 0,93 hab/km².
Cheografía
D'o suyo termin municipal fan parte os lugars d'Arconada, Quintanaurria y Valdearnedo (iste zaguer, despoblau).
Mugas
O termin municipal de Carcedo de Bureba muga a lo norte con Abajas y Poza de la Sal; a l'este con Llano de Bureba y Rojas; a lo sud con Rublacedo de Abajo y Valle de las Navas; y a l'ueste con Merindad de Río Ubierna.
La Fuliola
La Fuliola ye un municipio catalán situato en la provincia de Leida y en la comarca d'Urchel. La suya población ye de 1.225 habitants(2008), en una superficie de 11,1 km² con una densidat de población de 110,36 hab/km².
Mugas
Lo suyo termin muga con Agramunt y por un cantón con Castellserà.
Tordun
Tordun (Tordun en occitán, Tourdun en francés y oficialment) ye una comuna occitana en o departamento francés de Gers, rechión d'Occitania, districto de Miranda y cantón de Pardiac-Ribèra Baisha.
A suya población ye de 105 habitants (1999) en una superficie de 6,95 km², con una densidat de población de 15,11 hab/km².
Puyalón
Puyalón ye un partiu politico de caracter nacionalista aragonés, independentista y socialista, ligato orichinalment a Chunta Aragonesista dica l'anyo 2008, cuan a mayor parti d'os suyos miembros deixoron d'estar militants de CHA ta constituyir-se como una entidat independient d'ista. Dende o 6 de marzo de 2009, ye inscrito como partiu politico (con as sieglas PYLN).
Actualment fa parte d'o Bloque Independentista de Cuchas (B.I.C.).
En os suyos alacez, antimás d'endicar que os suyos prencipals obchectivos son a sobiranía y o socialismo, declaran o suyo refirme a las luengas minoritarias d'Aragón (aragonés y catalán), o medio ambient y a integración d'os inmigrants. D'atra man tamién refusan o militarismo.
Eleccions municipals de 2011
Puyalón principió a suya partecipación electoral en as eleccions municipals de 2011. Aconsiguió un representant en o lugar d'Artieda en a Chacetania.
Eleccions europeas de 2014
Dimpués d'as eleccions consiguioron un diputau, o suyo primer cabeza de lista Josu Juaristi de EH Bildu, que iría ta Bruselas en representación d'a coalición. Posteriorment Puyalón levó as suyas reivindicacions a o Parlamento Europeo y bi estió present en succesivas vesitas en 2015 y 2017 pa levar l'achenda aragonesa en luengas, hidrolochía, despoblación, ... enta o Parlamento.
Eleccions municipals de 2015
En istas mesmas eleccions Puyalón revalidó o suyo representant en o lugar d'Artieda a traviés de Raúl Ramón Iguácel en a candidatura Cambiar-Puyalón, con a que tamién logró o suyo puesto como consellero d'a Comarca d'a Chacetania.
Por atro costau Rubén Ramos, miembro de Puyalón, estió votau como representant en o concello de Pastriz, a traviés d'a candidatura Ganar Pastriz en Común, con a que tamién consiguió o suyo puesto como deputau delegau de Formación y Politicas Educativas en a Deputación Provincial de Zaragoza. Puesto a o que accedió debiu a que os deputaus se reparten as diferents de delegacions, tot y que a presidencia quedó en mans de PSOE.
Eleccions chenerals de 2016
Dimpués d'as eleccions fallidas de 2015. En as eleccions chenerals de 2016, Puyalón se presentó en a coalición aragonesa Chuntas Podemos dimpués de sinyar un alcuerdo programatico con Podemos Aragón. Isto suposó que a coalición Unidos Podemos asumise o dreito a decidir d'o Pueblo aragonés. A coalición consiguió un deputau por Zaragoza con Pedro Arrojo y unatro en Uesca con Jorge Luis Bail.
Eleccions chenerals de 2019
thumb|Puyalón|250px Puyalón se presentó a las eleccions chenerals de 2019 como unica fuerza aragonesista en as tres provincias aragonesas. A las eleccions d'o 28 d'abril se presentó con l'Alianza "Agora Republicas" formada por o Bloque Galego, Andecha Astur, EH Bildu, Esquerra Republicana (ERC) y Ahora Canarias.
Como cabezas de lista a o Congreso se presentoron:
As listas a o congreso yeran encabezadas por: Eleccions europeas de 2019
A las eleccions europeas de 26 de mayo de 2019 se tornó a presentar con l'alianza "Agora Republicas" a o Parlamento Europeo. An que revalidó Diputau Europeu, ista vegada con Pernando Barrena chunto con Oriol Junqueras de Esquerra.
Eleccions municipals de mayo de 2019
O 29 de mayo de 2019 a coalición Espacio Municipalista por Teruel, dimpués de haber-se presentau a la eleccions por l'alcadía de Teruel, consigue un concellero. Zésar Corella, ex-secretario cheneral de Puyalón, va o segundo en lista, y dimpués d'a dimisión d'a numero uno Blanca Villaroya conseguirá por primera vegada a concellería en un gran ciudat.
Elecciones chenerals de noviembre de 2019
Dimpués d'a repetición d'eleccions, os cambios d'estratechia y o cansancia de bels sectors politicos l'alianza "Agora Republicas" decició de presentar-se por separau, y asinas Puyalón se presentó por primera vegada en solitario a unas eleccions chenerals. Ista vegada con unos resultaus mas discretos, dimpués d'a presencia de Chunta Aragonesista en a Coalición "Más País" de Iñigo Errejón.
Carrias
Carrias ye un municipio d'a comunidat autonoma castellanoleyonesa d'a provincia de Burgos, situau en a comarca de La Bureba y partiu chudicial de Briviesca.
A suya población ye de 30 habitants (2008), en una superficie de 13,26 km² y una densidat de 2,26 hab/km².
Alginet
Alginet ye un municipio valenciano d'a provincia de Valencia, situau en a comarca d'a Ribera Alta. Fa parte d'o partiu chudicial de Carlet.
A suya población ye de 13.363 habitants (2011), en una superficie de 24,10 km² con una densidat de población de 554,48 hab/km².
Cheografía
A localidat d'Alginet se troba situata a 150 metros d'altaria sobre o livel d'a mar, a una distancia de 20 km d'a ciudat de Valencia, a capital d'a suya provincia y d'o País Valenciano.
Puntal de la Tabaira
O puntal de la Tabaira ye un mont de 1.202 m d'altaria situau en o termin municipal de Libros.
En a suya cima bi ha un vértiz cheodesico.
Toponimia
L'oronimo puntal de la Tabaira presenta dos formants. Un puntal ye una prominencia aguda de lo terreno. Tabaira ye un persismo transmeso por l'arabe que en valenciano significa "plato u recipient d'alfarería" y en castellano murciano ye una calcarenita muit porosa.
Alfamén
Alfamén ye un municipio aragonés d'a provincia de Zaragoza, situato en a comarca d'o Campo de Carinyena.
A suya población ye de 1.609 habitants (2012), en una superficie de 102,25 km² y una densidat de población de 14,80 hab/km²
Cheografía
Ye situato chunto a o río Valdemorau, en un termino con muitas costeras por o mont Altamira. Se troba a 373 metros d'altaria sobre o livel d'a mar, a una distancia de 45 km d'a ciudat de Zaragoza, a capital d'a suya provincia y d'Aragón.
Cheremule
A suya población ye de 469 habitants (2008) en una superficie de 24,13 km², con una densidat de población de 19,43 hab/km².
Boarnsterhim
A suya población ye de 19.330 habitants (2009) en una superficie de 168,59 km², con una densidat de población de 127 hab/km².
Cheremule
Cheografía
A localidat de Cheremule ye situata a 540 metros d'altaria sobre o livel d'a mar.
Casillas (Ávila)
Casillas ye un municipio d'a comunidat autonoma castellanoleyonesa en a provincia d'Ávila y en a comarca d'Arenas de San Pedro.
Boarnsterhim
Localidaz
En o municipio se troban as localidaz d'Akkrum, Aldeboarn (Oldeboorn), Dearsum (Deersum), Eagum (Aegum), Friens, Grou (Grouw), Idaerd (Idaard), Jirnsum (Irnsum), Nes, Poppenwier (Poppingawier), Raerd (Rauwerd), Reduzum (Roordahuizum), Sibrandabuorren (Sijbrandaburen), Terherne(Terhorne), Tersoal (Terzool), Warstiens, Warten (Wartena), Wergea (Warga).
Casillas (Ávila)
A suya población ye de 637 habitants (2018) en una superficie de 11,96 km², con una densidat de población de 54,35 hab/km².
Cheografía
A localidat de Casillas se troba situada a 1.012 metros d'altaria sobre lo livel d'a mar, a una distancia de 68 km d'a ciudat d'Ávila, a capital d'a suya provincia.
Barro
thumb|right|250px|Un barro sanguinoso en una [[vaca, simptoma d'una filariasi cutania.]] Un barro ye a lesión d'a piel en os animals domesticos caracteristica de qualques infeccions parasitarias, como as miasis (causadas por larvas d'insectos) y as filariasis (causadas por qualques especies de cucos nematodos).
Os barros son abultacions en a piel, a sobén quistoidals, con u sin apertura en a punta en coincidindo con a vía de dentrada de o parasito. En os casos en os quals i ha apertura, freqüentment supuran y, as menos vegadas, pueden fer sangre.
Alfondiga
Alfondiga, Alfandega u Fandega yera un local dedicato a depositar mercaderías en las ciudaz hispanomusulmanas que continó existindo dimpués de la Reconquiesta. Se i pagaban impuestos y feban como d'aduana u control pa de lo que entraba en la ciudat.
En bellas morerías de lo reino d'Aragón, l'Alfondiga yera dita hostal de los moros, como por eixemplo la de Zaragoza, que yera en la plaza de lo mesmo nombre.
Alfondiga provién de l'arabe الفندق, al-funduq, y ha dixato muitos repuis en a toponimia, como Fendega u Fandeguilla en Albalat de l'Arcebispe, Torre de l'Alfándega y Puente de l'Alfandega en Alchimia d'Almonecir, Alfondiga en Bardallur, y lo lugar d'Alfandaguella en la provincia de Castellón, totas con -f-, contrastando con lo castellano Alhondiga. Las variants trobatas en los textos de los sieglos XI y XII son: Alfandeca, Alfondeka, Alfondega y Alfonda.
Troncens
Troncens (Troncens en occitán, Troncens en francés y oficialment) ye una comuna occitana en o departamento francés de Gers, rechión d'Occitania, districto de Miranda y cantón de Pardiac-Ribèra Baisha.
A suya población ye de 199 habitants (1999) en una superficie de 12,97 km², con una densidat de población de 15,34 hab/km².